Täna sai jälle päev otsa saunamaja peal möllatud. Üle poolte sarikate saime isegi üles. Suure tõenäosusega saab järgmine  nädalavahetus pärja üles riputada ja jõurata. Enne seda tuleb muidugi sarikad kenasti jonksu ajada. Muidu oli vahva müüride peal ringi vudida. Alguses lõi sellise toreda pöörituse isegi sisse, kuid pärast natuke ringi turnimist tundsin ennast suht vabalt. Napilt alla oleks ka ainult korra kukkunud. Hoone ise näeb juba maja moodi välja - müürid üleval, katusemoodi asi ka peal. Varsti saab hakata katuseplekki panema ning kui veel enne lund uksed/aknad ette saab, on selleks aastaks norm täis.